Sabaton

Sabaton je švédska powermetalová hudobná skupina. Založená bola vo švédskom Falune v roku 1999. Motívom väčšiny piesní sú vojny a bitky, predovšetkým z prvej a druhej svetovej vojny. Najviditeľnejšie vojnové motívy sú, s výnimkou záverečných skladieb, v najstarších albumoch napríklad Primo Victoria, Attero Dominatus a Coat of Arms.

V apríli 2012 štyria členovia skupinu opustili a vytvorili si vlastnú. Spevák Joakim s bassgitaristom Pärom Sundströmom pokračovali s novými členmi.
Okrem mnohých koncertov v zahraničí má skupina vlastný festival, ktorý sa koná v polke augusta v jej "domovskom" meste Falun - Sabaton Open Air a taktiež každoročnú výletnú plavbu - Ivan Haliena.

História
Začiatky

Skupina vznikla v roku 1999. Po prvých pesničkách nahraných v štúdiu Peter Tägtgrena skupinu kontaktovalo niekoľko nahrávacích spoločností. Skupina sa rozhodla pripojiť k talianskemu Underground symphony. S ktorým oficiálne vydali promo CD Fist For Fight.Toto promo bolo spojenie dvoch demo pások, nahraných v rokoch 1999 až 2000 so zámerom propagovať blížiace sa ďalšie piesne a albumy.

V roku 2002 nahrali nový album. Očakávalo sa, že Metalizer bude nahraný v Underground symphony ako debutové album Sabatonu. Ale po dvoch rokoch čakania, počas ktorých skupina koncertovala po Švédku bolo od toho upustené.

Primo Victoria

Skupina sa vrátila s druhým albumom nazvaným Primo Victoria. Dohadovali sa s mnohými nahrávacími štúdiami a nakoniec sa pripojili k Black Lodge Studios. Začiatkom roku 2005 sa k skupine pridal hráč na klávesoch Daniel Myhr, ktorý mal pomôcť Joakimovi ktorý vtedy spieval a hral na klávesy.

Attero Dominatus

Tretí album skupiny nazvaný Attero Dominatus pokračoval motívom vojny, napríklad pesničkou "Back in Control" , ktorá rozpráva príbeh o bojoch na Falklandských ostrovoch medzi Argentínou a Spojeným kráľovstvom. Alebo song "Attero Dominatus" , o dobývaní Berlína ku koncu vojny v Európe.

Metalizer

V marci 2007, Sabaton vydal album  Metalizer ako dvojdisk spolu s Fist For Fight ktorý zahrnoval aj predtým nevydanú pesničku "Birds Of War".

The Art of War

V nadväznosti na album Metalizer, v máji 2008 Sabaton vydal štvrtý album The Art of War, inšpirovaný knihou Umenie vojny čínskeho autora Sun-c’. Rozhodnutie založiť album na tejto knihe vzišlo z 2000-ceho výročia od jej napísania. A ľudia dosiahli veľký pokrok v technológií zbraní, ale vojnové taktiky platia v podstate rovnako ... Album obsahuje singlovky "Cliffs of Gallipoli" a "Ghost Division".

V septembri 2008 bolo oznámené, že Sabaton vystúpi na festivale ProgPowerUSA X v Atlante v USA. Taktiež Sabaton bola prvá potrvdená skupina na festivale Bloodstock '09 v meste Derby v Anglicku.
Okrem toho Sabaton vyrazil na Európske turné ako predkpapela  skupiny HammerFall. Dokonca zavítali aj na Slovensko (18.04.2009 v Žiari nad Hronom a 19.4.2009 v Košiciach )
Po ich vystúpení na Bloodstocku, sa skupina pridala ku skupine DragonForce s ktorou do konca roku 2009 absolvovali 18 koncertov po celej Veľkej Británií.

Coat of Arms

Skupina dúfala v nahranie nového albumu v októbri no turné s DragonForce sa pretiahlo a nový album bol oznámený až 23. decembra 2009. Coat od Arms pokračuje v témach vojny najmä Druhej svetovej.
Link na Youtube na prvé video s logom a prvým songom, Sabaton uverejnil na stránke 21, mája 2010.
Prvý klip ku songu "Uprising" (o Varšavskom povstaní) bol vydaný 1. Augusta 2010. Sabaton k tomuto albumu pridal Európske turné, počas ktorého opäť zavítal na Slovensko.

Re-Armed editions 

Vydané 24. septembra 2010, obsahuje nové bonusové skladby.
Primo Victoria
Attero Dominatus
Metalizer
The Art of War

Carolus Rex 

31. marca 2012 spevák Joakim potvrdil špekulácie o rozdelení skupiny. Gitaristi Oskar Montelius a Rikard Sundén, bubeník Daniel Mulback a hráč na klávesoch Daniel Mÿhr sa oddelili zo vtedy neuvedených dôvodov. Založili novú skupinu Civil War so spevákom Patrikom Johanssonom a basigitaristom Stefanom Erikssonom

Na turné sa k skupine pripojili Chris Rörland a Thobbe Englund ako gitaristi, a bubeník Robban Bäck. Bez hráča na klávesy Sabaton počas koncertu ako náhradu používal nahrávky.

Prvá skladba "Carolus Rex" albumu Carolus Rex bola vydaná 4. apríla 2012. Skladba bola vydaná ako v angličtine tak aj vo Švédskom jazyku a bolo ju celosvetovo možné stiahnuť z iTunes 8. apríla 2012.
Spolu s vidaním tejto skladby prišlo oznámenie o svetovom turné - The Swedish Empire Tour, v novej zostave. A taktiež ako po iné roky zavítali na Slovensko - Snina Open Air 2012
 
Album ako celok bol vydaný 22. mája 2012 v USA a Švédsku a 25. mája v Európe. Album je v Anglickom a Švédskom jazyku.

V novembri 2012 sa bubeník Robban Bäck rozhodol dať si pauzu od koncertovania, pretože sa stal otcom, nahradil ho Snowy Shaw.

Heroes 

V januári 2014, skupina oznámila vydanie nového albumu Heroes.

The Last Stand

Album vyšiel 19. augusta 2016. Bolo to ich ôsme štúdiové album.

The Great War

Deviate štúdiové album vyšlo 19. júla 2019. Album sa tentokrát zameriava na udalosti Veľkej vojny alebo Prvej svetovej vojny.

The War To End All Wars

Desiate štúdiové album skupiny vyšlo 4. marca 2022 a opäť sa zameriava na udalosti Prvej svetovej vojny.

Diskografia
 Fist For Fight
 Primo Victoria
 Attero Dominatus
 Metalizer
 The Art of War
 Coat of Arms]
 Re-Armed editions
 Carolus Rex
 Heroes
 The Last Stand
 The Great War
 The War To End All Wars

Referencie

Iné projekty

Externé odkazy 
 Oficiálna stránka

Švédske heavymetalové hudobné skupiny
Hudobné skupiny z 1999